FI
31.10.2022
Euroopan unionin virallinen lehti
C 418/13
3) Sovelletaanko direktiivin 2000/31/EY 14 artiklan 1 kohdassa säädettyä vastuun rajoitusta myös hakukoneeseen perustuvan tietojen säilytystä ja niiden valintaa koskevan palveluntarjoajan vastuuseen siitä, miten palvelu tarjotaan, jos se kannustaa palvelun vastaanottajaa tallentamaan tietoja ilman tekijänoikeuden haltijoiden suostumusta, mutta kuitenkin niin, että palveluntarjoaja ei aktiivisesti osallistu tekijänoikeuksien loukkaamiseen?
(1)
Tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annettu Euroopan parlamentin ja neuvoston direktiivi 2000/31/EY (direktiivi sähköisestä kaupankäynnistä) (EYVL 2000, L 178, s. 1).
Kanne 30.8.2022 – Euroopan komissio v. Espanjan kuningaskunta (Asia C-576/22) (2022/C 418/16) Oikeudenkäyntikieli: espanja Asianosaiset Kantaja: Euroopan komissio (asiamiehet: C. Hermes ja E. Sanfrutos Cano) Vastaaja: Espanjan kuningaskunta
Vaatimukset — On todettava, että Espanjan kuningaskunta ei ole noudattanut vesien suojelemisesta maataloudesta peräisin olevien nitraattien aiheuttamalta pilaantumiselta 12.12.1991 annetun neuvoston direktiivin 91/676/ETY (1) 3 artiklan 4 kohdan ja 5 artiklan 4 (luettuna yhdessä liitteiden II ja III kanssa) ja 5 kohdan mukaisia velvoitteitaan, koska se ei ole määritellyt nitraattipäästöille alttiiksi vyöhykkeiksi Kastilia ja Leónin, Extremaduran, Galician, Baleaarien, Kanariansaarien, Madridin ja Valencian itsehallintoalueilla kunkin kannekirjelmässä yksilöidyn pilaantuneen mittauspaikan kannalta merkittäviä vedenottoalueita, joihin vesi valuu (pintavesi) tai imeytyy (pohjavesi); koska se ei ole määrännyt Aragonian, Kastilia-La Manchan, Kastilia ja Leónin, Extremaduran ja Madridin itsehallintoalueiden toimintaohjelmissa kaikista tarpeellisista pakollisista toimenpiteistä ja koska se ei ole toteuttanut rehevöitymisen osalta lisätoimenpiteitä tai vahvistettuja toimenpiteitä koko maassa ja nitraateista aiheutuvan pilaantumisen osalta itsehallintoalueilla, joissa nitraattipäästöille alttiiden vyöhykkeiden mittauspaikoissa nitraattitasot ovat kasvussa ja joita ovat erityisesti Aragonian, Kastilia-La Manchan, Kastilia ja Leónin sekä Murcian itsehallintoalueet — Espanjan kuningaskunta on velvoitettava korvaamaan oikeudenkäyntikulut.
Oikeudelliset perusteet ja pääasialliset perustelut Komissio vetoaa kanteensa tueksi kolmeen jäsenyysvelvoitteiden noudattamatta jättämistä koskevaan kanneperusteeseen.
Komissio moittii ensimmäisessä jäsenyysvelvoitteiden noudattamatta jättämistä koskevassa kanneperusteessa Espanjan kuningaskuntaa siitä, ettei se ole noudattanut direktiivin 91/676/ETY 3 artiklan 4 kohdan mukaisia velvoitteitaan.
Komissio katsoo, että Espanjan kuningaskunta on rikkonut tätä säännöstä Kastilia ja Leónin, Extremaduran, Galician, Baleaarien, Kanariansaarien, Madridin ja Valencian itsehallintoalueilla, koska niissä on edelleen maa-alueita, joita ei ole määritelty nitraattipäästöille alttiiksi vyöhykkeiksi tai sisällytetty olemassa oleviin nitraattipäästöille alttiisiin vyöhykkeisiin, vaikka maataloudesta peräisin olevien nitraattien aiheuttamaa pilaantumista koskevasta seurantaverkosta saadut tiedot osoittavat, että ne olisi määriteltävä tällaisiksi vyöhykkeiksi tai sisällytettävä näihin.